text: Se billederne: Eks-præsident og nobelvinder landede i Billund
  07 april 2018 kl. 15.31
  Lørdag indledte Lech Walesa sit besøg i Danmark, der udover Billund også bringer ham til Kolding.
  
  Det var mødt pressefolk op fra Danmark, Polen og endda Kina, da den tidligere polske præsident, nobelprismodtager, og fagforeningsleder, Lech Walesa, lørdag eftermiddag landede i Billund.
  Her blev han blandt andet modtaget at Danmarks tidligere udenrigsminister Uffe Ellemann-Jensen.
  Han er blevet inviteret til Danmark for indvie en nye flyruter mellem Danmark og Polen. Derfor var der også mødt mange folk fra rejsebranche op.
  - Det er vigtigt med de vestdanske flyruter til Polen. For de bliver brugt flittigt, og det udvikler begge lande, sagde Lech Walesa ved pressemødet.
  Lech Walesa bliver i Danmark de kommende dage, hvor han blandt andet besøger Legoland. Her bliver der placeret en figur af ham i lego-udgaven af Billund Lufthavn.
  Inden turen går hjem til Polen igen kommer han også en tur til Kolding, hvor Lech Walesa-prisen bliver uddelt ved et arrangement på Hotel Koldingfjord.
  I anledningen af besøget i Billund får Lech Walesa en figur placeret i legoudgaven af Billund Lufthavn.
  
  